Fou entrenador de l'equip femení de bàsquet del Club Femení i d'Esports de Barcelona i, a partir de 1935, de l'equip masculí del Club Esportiu Laietà, de Barcelona. Feu d'àrbitre als anys vint i trenta. Entre d'altres, dirigí el partit disputat a l'Exposició Universal de Barcelona de 1929 entre la selecció catalana i l'Ambrosiana de Milà. Posteriorment, formà part de la junta directiva de la federació espanyola a partir del 1932, i de la catalana, com a tresorer, a partir de 1935. Cap als anys cinquanta va tornar a entrar a la Junta Directiva de la Federació Catalana de Bàsquet, primer com a vocal, després com a president del Comitè de Competició i més tard com a president del Comitè Català d'Àrbitres.